Listennad gerioù gourel ha gwregel
A-wechoù e fazier war jener gerioù zo e brezhoneg, hag alies e vez ar memes re.
Graet eo ar pennad-mañ evit skoazellañ an dud .

Gerioù gourel
Setu un toullad anvioù gourel:
alc'hwez, ankou, asied (ha neuze asiedad), bank, banne, bloaz (ha neuze bloavezh), boued, brezel, dant, deiz (ha neuze devezh), dorn, douar, dour, erminig, genoù, glav, glesker, golo, goulenn, goulou, gouriz, gwaz, istor, kaoc'h, karr, kig, kleñved, klopenn, kraou, kroc’hen, lez (ribl), liv, lizher, lost, maen, marchosi, medisinerezh, menez, moged, mor, nerzh, orin, penn (ha pennad), peoc'h, plankenn, politikerezh, preder, prenestr, respont, ribl, seurt, skeud, stumm, tas, teod, ti, to, tour, ufern, yec’hed.
 Setu perak e vez lavaret: ur bloavezh, daou vloaz, ur goulenn mat, ur maen kalet, ar politikerezh, un teod mat, tri zi bras.

Gerioù gwregel (benel)
Setu un toullad anvioù gwregel, pe venel:
aber, aod, arc’h, bag, bazh, bran, brec’h, bro, c’hwezh (an hini a glever dre ar fri), furm, fuzuilh, gad, gaol, geriaoueg, gwaz (evn) , gwazh, gwerenn, gwern, gwezenn, kalon, karreg, kazeg, klaoustre, kont (eus ar verb kontañ), kontell, koukoug, maneg, mantell, ment, micher, milin, moger, moualc'h, naoz, paner, plijadur, roc’h, siell, skouer, stad, toenn, tro.
 Setu perak e vez lavaret: un dro vihan, ar Roc’h Velen, ar skouer vat, ur vantell wenn, div vro vras, ur vag vrav.

Gerioù gourel amañ, benel ahont 
Gerioù zo, hag a vez gourel peurvuiañ a c'hall bezañ benel e rannyezhoù zo :
ur barzhoneg, pe ur varzhoneg;
ur boazamant, met ur voazamant dindan bluenn Yann-Vari Berrot (An Aotrou Kerlaban, 1922);
ar brud, pe ar vrud;
ar glac'har, pe ar c'hlac'har e yezh Leon;
ar gouarnamant, met ar c'houarnamant e yezh Leon;
un istor berr hervez tud zo, un istor verr hervez lod all;
ar memor, pe ar vemor;
ar priz, met ar briz e yezh Treger, hervez Jules Gros ha Jakez Konan; 
an trouz, met an drouz e yezh Treger, hervez Fañch an Uhel ha Jules Gros, met skouerioù skrivet a gaver ivez e yezh Gwened.

Notennoù

Levrlennadur 
Yezhadur bras ar brezhoneg, gant Frañsez Kervella. Skridoù Breizh - Ar Baol. 1947, Al Liamm, 1976, 1995. 
Trésor du Breton Parlé, gant Jules Gros
Grammaire du breton contemporain, Francis Favereau.

Liammoù diavaez

Yezhadur ar brezhoneg